

ที่ มท ๐๘๑๖.๒/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

 พฤษภาคม ๒๕๖๔

เรื่อง ประชุมเชิงปฏิบัติการติดตามการจัดทำใบสำคัญรับเงินและงบประมาณของสถานศึกษา ภายใต้โครงการจัดสรรเงินอุดหนุนแบบมีเงื่อนไข นักเรียนทุนเสมอภาค (สำหรับกองการศึกษา)

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๓๓๙๗ ลงวันที่ ๓ พฤศจิกายน ๒๕๖๓

 สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๑๗๓๙/๒๕๖๔

ลงวันที่ ๗ พฤษภาคม ๒๕๖๔ จำนวน 1 ชุด

ตามที่กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่นดำเนินการติดตามการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข โดยให้สำนัก/กองการศึกษาดำเนินการติดตาม ตรวจสอบการเบิกจ่ายเงินอุดหนุนแบบมีเงื่อนไขและให้สถานศึกษาบันทึกข้อมูลใบสำคัญรับเงิน (กสศ.๐๖) กรณีนักเรียนขอรับเงินสดผ่านสถานศึกษา และค่าใช้จ่ายในส่วนของสถานศึกษา (ก.๐๐๒) นั้น

 กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษาว่ากำหนดให้มีการประชุมเชิงปฏิบัติการติดตามการจัดทำใบสำคัญรับเงินและงบประมาณของสถานศึกษา ภายใต้โครงการจัดสรรเงินอุดหนุนแบบมีเงื่อนไข นักเรียนทุนเสมอภาค (สำหรับกองการศึกษา) จำนวน ๒ ครั้ง ประกอบด้วย ครั้งที่ ๑ วันที่ ๒๐ พฤษภาคม ๒๕๖๔ และครั้งที่ ๒ วันที่ ๒๑ พฤษภาคม ๒๕๖๔ เวลา ๐๙.๐๐ - ๑๒.๐๐ น. ผ่านระบบอิเล็กทรอนิกส์ (Zoom Meeting) โดยมีวัตถุประสงค์เพื่อชี้แจงแนวทางการติดตามสถานศึกษาสำหรับผู้ดูแลรับผิดชอบระดับกองการศึกษาให้สามารถสนับสนุนสถานศึกษาในการบันทึกข้อมูลตามหลักเกณฑ์ แนวทางที่กำหนด จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

 ๑. แจ้งเจ้าหน้าที่ผู้รับผิดชอบการติดตามการจัดทำใบสำคัญรับเงินและงบประมาณของสถานศึกษา ภายใต้โครงการจัดสรรเงินอุดหนุนแบบมีเงื่อนไข นักเรียนทุนเสมอภาค ระดับสำนัก/กองการศึกษา เข้าร่วมการประชุม จำนวน ๑ คน โดยเลือกเข้าร่วมประชุม ๑ วัน และตอบรับการเข้าร่วมประชุมไปยังกองทุนเพื่อความเสมอภาคทางการศึกษา ภายในวันที่ ๑๗ พฤษภาคม ๒๕๖๔

 ๒. แจ้งสถานศึกษาที่ยังไม่ได้ดำเนินการบันทึกข้อมูลใบสำคัญรับเงิน (กสศ.๐๖) และสรุปการใช้จ่ายเงินในส่วนของสถานศึกษา (ก.๐๐๒) ดำเนินการบันทึกข้อมูลให้แล้วเสร็จ ภายในวันที่ ๓๑ พฤษภาคม ๒๕๖๔

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

รอง อสถ.........................

ผอ.กศ..............................

ผอ.กง.ยศ.........................

หน.ฝ................................

จนท.................................

พิมพ์/ทาน........................

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔